GULF ปิดดีลซื้อ “วินด์ฟาร์มในทะเล”เยอรมัน จับตาเริ่มบันทึกรายได้ทันที!
GULF ปิดดีลซื้อ "วินด์ฟาร์มในทะเล"เยอรมัน จับตาเริ่มบันทึกรายได้ทันที!
GULF ปิดดีลซื้อ "วินด์ฟาร์มในทะเล"เยอรมัน จับตาเริ่มบันทึกรายได้ทันที!
24 ก.ย. 2563

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ตามที่(“บริษัทฯ”) ได้แจ้งให้ตลาดหลักทรัพย์แห่งประเทศไทยทราบว่า เมื่อวันที่ 7 กรกฎาคม 2563 บริษัท Gulf International Holding Pte. Ltd. (“GIH”) ซึ่งเป็นบริษัทย่อยของบริษัทฯ ได้เข้าทำสัญญาซื้อขายหุ้นกับกลุ่ม Global Infrastructure Partners (“GIP”) เพื่อลงทุนในโครงการ Borkum Riffgrund 2 Offshore Wind Farm GmbH &amp; Co. oHG (“โครงการ BKR2”) ในสัดส่วนร้อยละ 50 โดยมีกลุ่ม Ørsted A/S (“Ørsted”) ถือหุ้นในสัดส่วนที่เหลืออีกร้อยละ 50 และบริษัทฯ จะดำเนินการโอนหุ้นภายหลังจากที่ได้ปฏิบัติตามเงื่อนไขในสัญญาซื้อขายหุ้นเสร็จสิ้นแล้ว
ล่าสุดบริษัทฯ ขอแจ้งให้ทราบว่า ณ วันที่ 24 กันยายน 2563 บริษัทฯ ได้ดำเนินการตามเงื่อนไขต่าง ๆ ในสัญญาซื้อขายหุ้นข้างต้นเสร็จสิ้นแล้ว เช่น การดำเนินการขออนุญาตต่าง ๆ จากหน่วยงานราชการที่เกี่ยวข้องของประเทศเยอรมนี และเจ้าหนี้หรือผู้ถือหุ้นกู้ของโครงการในฐานะผู้ถือหุ้นรายใหม่ ส่งผลให้บริษัทฯ ได้ดำเนินการโอนหุ้นตามสัญญาซื้อขายหุ้นข้างต้นเสร็จสมบูรณ์และได้เป็นผู้ถือหุ้นทางอ้อม (ผ่าน GIH) ในโครงการ BKR2 อย่างเป็นทางการ
ทั้งนี้ โครงการ BKR2 เป็นโครงการโรงไฟฟ้าพลังงานลมในทะเล (Offshore Wind Farm) ขนาดกำลังการผลิตติดตั้ง 464.8 เมกะวัตต์ ตั้งอยู่ในทะเลเหนือ (North Sea) ทางตะวันตกเฉียงเหนือของประเทศเยอรมนี โดยโครงการได้เริ่มเปิดดำเนินการเชิงพาณิชย์ตั้งแต่เดือนเมษายน 2562 และมีสัญญาซื้อขายไฟฟ้า (Power Purchase Agreement: PPA) และสัญญาบำรุงรักษา (Operation &amp; Maintenance Agreement: O&amp;M Agreement) กับกลุ่มบริษัท Ørsted เป็นระยะเวลา 20 ปี จากวันที่เปิดดำเนินการ โครงการได้รับค่าไฟฟ้าแบบ feed-in tariff (FiT) ที่รับประกันโดยรัฐบาลเยอรมนีเป็นระยะเวลา 9.5 ปี หลังจากเปิดดำเนินการเชิงพาณิชย์ และจะได้รับค่าไฟฟ้าตาม merchant price โดยมีการรับประกันราคาขั้นต่ำสำหรับปีที่ 9.5 ถึงปีที่ 20